ছাত্রলীগ নামধারী ক্যাডাররা টেন্ডার ছিনিয়ে নেয়ায় চট্টগ্রাম সিভিল সার্জন অফিসে টেন্ডার জমা দিতে পারেননি চট্টগ্রামের পাঁচ ঠিকাদার। গতকাল দুপুরে টেন্ডার জমা দিতে যাওয়ার পথে অস্ত্রের মুখে প্রায় ৯ লাখ টাকার পে-অর্ডারসহ তাদের টেন্ডার ফরম ছিনিয়ে নেয় ওই ক্যাডাররা। ঠিকাদারি প্রতিষ্ঠানগুলো হচ্ছে শাহ এন্টারপ্রাইজ, শাহ আমানত মেডিকেল হল, নিউ নোমান ট্রেডার্স, এম এ  ট্রেডিং এবং মেসার্স সজীব এন্টারপ্রাইজ। এসব প্রতিষ্ঠানের পক্ষ থেকে টেন্ডার জমা দিতে না পারার বিষয়ে সিভিল সার্জনের কাছে লিখিত অভিযোগ করা হয়েছে।